kardosdrur/scandi-wiki huggingface dataset:
Halkieria

Halkieria er en fossil dyregruppe tilhørende sachitiderne. Gruppen kendes fra Nedre Kambrium (ca. 520 millioner år før nu) og måske også Mellem Kambrium. 

Halkieria er en en bilateral metazo, kendetegnet ved at have en dorsalside (ryg) med en stor skalplade i hver ende omkranset af zoner af imbrikerende skæl. Der har været foreslået, at gruppen skal være en slags stamgruppe til brachiopoderne eller en stamgruppe til Lophotrochozoerne; men alle morfologiske karakterer peger imod et slægtskab med mollusker især den gruppe kaldet skallusene (polyplacophora). Fossiler findes typisk som løse skæl replaceret med fosfat og kan opløses ud af kalkholdige bjergarter med syre, men komplette fossiler er fundet i Sirius Passet i Nordgrønland.

Henvisning 
  Annoncering i Nature af de første velbevarede fossiler: 

Biologi
Heimatfilm

Heimatfilm (ty. "hjemstavnsfilm") er en tysk/østrigsk filmgenre, der beskriver en forgangen verden, hvor venskab, kærlighed, familie og livet i landsbyfællesskabet er centrale værdier. Handlingen, som gerne udspiller sig i de østrigske, bayerske eller schweiziske bjerge, er enkel og ligetil.

På mange måder udfylder de tyske Heimatfilm den samme niche som de danske Morten Korch-film; der er også ligheder med den amerikanske western.

Kendetegn ved Heimatfilm 
Som genre kendetegnes Heimatfilm ved uberørte landskaber, såsom græsgange, dale og bjergskråninger. I forgrunden står traditioner, folkedragter og folkemusik.

Heimatfilm havde sin blomstringstid i 1950'erne. Kulturelt kan Heimatfilm ses som svar på store udfordringer; dels anden verdenskrigs ødelæggelser, dels nazismens forbrydelser og misbrug af hjemstavnen og traditionen. Også de sociale følger af anden verdenskrig – splittede familier samt tab af autoritet og værdier – blev bearbejdet med idylliske modbilleder. Centralt i Heimatfilm står autoritetspersoner som lægen, skovrideren eller præsten. Der er ingen tvivl om hvem der er de gode eller de onde og handlingen er forudseelig.

Willi Höfig nævner i sit standardværk om Heimatfilm følgende kendetegn for genren:
 Landskaber, der ikke er ødelagt af anden verdenskrig:
 Højfjeldet
 Niederbayern og Alpernes forland
 Hede- og moseområder
 Nordtyskland
 Salzburgerland og Salzkammergut
 Donaus bredder, Wachau, Niederösterreich, Burgenland
 Bodensøen og Schwarzwald
 Rhin- und Moselområdet
 Kulturelle modsætninger
 Modsætningen mellem by og land
 Modsætningen mellem tradition og fornyelse
 Modsætningen mellem gammel og ung
 Stamme- og racemodsætninger
 Sociale miljøer
 Land- og landsbymiljø
 Feriemiljø
 Typiske handlingsforløb:
 Redning af den arvede gård
 Erhvervsmæssig konkurrence
 Krydsende ægteskabsplaner
 Hesteavl
 Typiske Personer og Persongrupper:
 Feriegæster
 Sociale Randgrupper: Flygtninge, besættelsessoldater, sigøjnere
 Krybskytter, smuglere
 Præster, skovridere og lærere

I begyndelsen af 1960'erne ebbede bølgen af Heimatfilm ud.

"Moderne" Heimatfilm 
Fra midten af 1970'erne fremkom nye Heimatfilm, der uforskønnet forsøgte at beskrive forholdene i bjerg- og landbrugsområderne, instrueret bl.a. af Dieter Berner, Jo Baier, Joseph Vilsmaier, Stefan Ruzowitzky og Xaver Schwarzenberger.

Litteratur 
 Willi Höfig: Der deutsche Heimatfilm 1947 – 1960 (Stuttgart 1973), 

Filmgenrer
Indre værdis metode

Indre værdis metode – eller equity-metoden – benyttes inden for regnskabsvæsen til værdiansættelse af dattervirksomheder og associerede virksomheder i moderselskabets regnskab.

Ved anskaffelse af en virksomhed, opdeles anskaffelsessummen i den anskaffede virksomheds bogførte (indre) værdi og en eventuel goodwill. Goodwill afskrives systematisk, mens den indre værdi reguleres med virksomhedens resultat fratrukket udbetalte udbytter. Den bogførte værdi af dattervirksomheden vil således hele tiden afspejle virksomheden indre værdi. Ejes dattervirksomheden ikke helt, værdireguleres kun med moderselskabets ejerandel.

Værdireguleringer, som endnu ikke er udbetalt som udbytter, låses som en reserve under egenkapitalen, og vil altså ikke kunne anvendes til udbytte i moderselskabet.

Anvendelse af indre værdis metode medfører for koncerner, at årets resultat og egenkapitalen bliver identisk i koncernregnskabet og moderselskabets regnskab.

Ifølge den danske årsregnskabslov kan virksomheder i klasse B,C og D anvende såvel indre værdis metode ved indregning af datterselskaber i moderselskabets regnskab. Hovedreglen er dog, at man indregner datterselskaber til kostpris. En tredje mulighed er at indregne kapitalandele i datterselskaber til dagsværdi med opskrivning over egenkapitalen.

I koncernregnskabet kræver årsregnskabsloven, at indre værdis metode anvendes på associerede selskaber (dvs. selskaber, hvor moderselskabet ejer mellem 20% og 49% af aktiekapitalen) og joint ventures.

Regnskabsvæsen
Globaliseringsrådet

Globaliseringsrådet er et råd, som har til formål at "rådgive regeringen om en samlet strategi, som skal ruste Danmark til at blive et førende vækst-, viden- og iværksættersamfund". Rådet er henlagt under statsministeriet og blev stiftet den 5. april 2005.

Rådet er sammensat af repræsentanter fra fagforeninger og erhvervsorganisationer og personer fra uddannelses- og forskningsverdenen.

Globaliseringsrådet afsluttede sit arbejde i september 2009.

Medlemmer af rådet 
 Ministre
 Formand: Statsminister Helle Thorning-Schmidt
 Næstformand: Økonomi- og erhvervsminister Bendt Bendtsen
 Finansminister Thor Pedersen
 Undervisningsminister Bertel Haarder
 Minister for videnskab, teknologi og udvikling Helge Sander
 Nationalbankdirektør Bodil Nyboe Andersen, Danmarks Nationalbank
 Erhvervs- og arbejdsgiverorganisationer
 Adm. direktør Hans Skov Christensen, Dansk Industri DI
 Præsident Peter Gæmelke, Landbrugsraadet
 Formand Niels Nygaard, Handel, Transport og Serviceerhvervene HTS
 Formand Poul Erik Pedersen, Dansk Handel & Service
 Formand Poul Ulsøe, Håndværksrådet
 Formand Jørgen Vorsholt, Dansk Arbejdsgiverforening DA
 Fagforeninger
 Formand Hans Jensen, Landsorganisationen i Danmark LO 
 Forbundsformand Thorkild E. Jensen, Dansk Metal
 Formand Bente Sorgenfrey, Funktionærernes og Tjenestemændenes Fællesråd FTF
 Formand Sine Sunesen, Akademikernes Centralorganisation AC
 Uddannelse og forskning
 Professor Niels Egelund, Danmarks Pædagogiske Universitet
 Direktør Eva Hofman-Bang, Handelsskolen Ishøj-Taastrup
 Rektor, professor Linda Nielsen, Københavns Universitet
 Professor Nina Smith, Handelshøjskolen i Århus
 Virksomheder
 Adm. direktør Jørgen Bardenfleth, Microsoft Danmark
 Adm. direktør Jørgen Mads Clausen, Danfoss
 Direktør Ole Jensen, NanoNord A/S
 Bestyrelsesformand Anders Knutsen, Danisco A/S
 Adm. direktør Birgit W. Nørgaard, Carl Bro Gruppen
 Adm. direktør Lars Rebien Sørensen, Novo Nordisk A/S

Se også 
 Globalisering

Eksterne henvisninger 

 Statsministeriet, globaliseringsrådet
 Globaliseringsrådets hjemmeside 
 Finansministeriets pressemeddelelse af 20.06.2008: Status for udviklingen i råd og nævn i VK-regeringens tid

Noter 

Handel
Danske råd
Samfundsøkonomi
Globalisering
Statsministeriet
Selvnærvær

Selvnærvær er en fagfilosofisk betegnelse for en bestemt form for minimal selvbevidsthed. Synonymer er givethed, minhed/jeghed eller simpelthen nærvær. Der er tale om en fundamental form for selvkendskab, der kendetegner al fænomenal bevidsthed, men ikke behøver være betegnende for ikke-bevidste mentale tilstande. Selvnærvær er en latent og implicit form for bevidsthed, hvor jeget ikke tematiseres på en eksplicit måde, sådan som det er tilfældet ved introspektiv refleksion. Bevidstheden er blot før-refleksivt bevidst om den kvalitet af minhed, som al fænomenal bevidsthed gives med. På dansk er filosoffer som Erich Klawonn og Dan Zahavi og psykiateren Josef Parnas fortalere for et sådant begreb om selvbevidsthed.

Filosoffen Uriah Kriegel beskriver sit selvnærvær som "...the phenomenological characterization of the non-reflective mode of self-awareness humming in the background of our mind...".

Fordele og ulemper ved begrebet 
Fordelen ved at funderer jeget i selvnærværet, er især at, der kan påstås at være identitet imellem de to; således at man bare ved at observere at man har observationer kan vide, at man eksisterer. Dette i modsætning til en subjekt-objekt opfattelse af selvet, hvor det er muligt pga. skelnen mellem det oplevede og den der oplever, at benægte eksistensen af subjektet selvom eksistensen af objekter anerkendes. Mest berømt er måske David Hume for netop, at holde det synspunkt, at bevidstheden kun består af separate perceptioner uden et samlende jeg, se bundtteorien.

Ulempen ved synspunktet er jegets eksistens kun kan etableres i det bevidste nu. M.a.o. bliver tidsperioder, hvor man ikke er ved bevdisthed, som under narkose og i dybdesøvn, et problem, da man dér ikke synes at eksisterer. Mere præcist er det således strengt forkert at udtale: "jeg sov", da intet jeg var tilstede. Der er dog forskellige vurderinger af alvorligheden ved dette og lign. problemer.

Henvisning 

Filosofi
LO (flertydig)

LO har flere betydninger:
 Forkortelse for Landsorganisationen; hovedorganisation for fagforeninger i flere nordiske lande:
 Landsorganisationen i Danmark
 LO-skolen – kursus-, uddannelse- og konfererencecenter, ejet af LO.
 Landsorganisasjonen i Norge
 Landsorganisationen i Sverige
 LO (luftfart) – IATA kode for det polske luftfartsselskab LOT.
 Lutte ouvrière – fransk politisk parti.
 Lokal oscillator – måleinstrument som bruges blandt andet i fysikken.
 Lo (geografi) – by i belgien.
 Lo (landbrug) – en bred køregang på langs eller tværs gennem en ladebygning samt bygning på gård.

Se også 
 Lejernes LO – landsorganistion for lejerne i Danmark.
Safar

Safar er den islamiske kalenders anden måned. 

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Rabîa I

Rabîa I eller Rabi' al-awwal er den islamiske kalenders tredje måned. 

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Islamiske begivenheder 
 Den ellevte shia-imam, Hasan al-Askari, blev dræbt den 8. Rabi' al-Awwal.
 Nogle sunnimuslimer fejrer Muhammeds fødselsdag, Mawlid, den 12. Rabi' al-Awwal.
 Shiamuslimer fejrer både Muhammeds og imam Jafar Sadiqs fødselsdage den 17. Rabi' al-Awwal.
 Shiamuslimer fejrer Umm Khultum bint Alis fødselsdag den 17. Rabi' al-Awwal. Umm Khultum bint Ali var datter af Ali ibn Abi Taalib.
 Abu Talib ibn Abdul Muttalib døde den 26. Rabi' al-Awwal.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Rabîa II

Rabîa II, Rabi' ath-thanil eller Rabi'-ul-Akhir er den islamiske kalenders fjerde måned. 

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Jumâda I

Jumâda I eller Jumâda al-awwal er den islamiske kalenders femte måned. 

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Jumâda II

Jumâda II eller Jumâda al-akhira (den sidste Jumâda) eller Jumâda ath-thani (den anden Jumâda) er den islamiske kalenders sjette måned. 

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Rajab

Rajab er den islamiske kalenders syvende måned. Rajaba betyder "at respektere".

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Shaabân

Shaabân er den islamiske kalenders 8. måned.

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Shawwâl

Shawwâl er den islamiske kalenders 10. måned. 1. Shawwâl er Eid ul-Fitr, fastebrydningsfesten. Der er også seks dages faste i Shawwâl, og faster man både i Ramadan og de seks dage i Shawwâl, tilsvarer det ifølge Sahih Muslim en permanent faste (Sahih Muslim er en hadith-samling anerkendt af Sunni, men ikke af Shia). Det er en almen misforståelse, at de seks dages faste i Shawwâl skal foregå i træk; der findes ingen hadith, der understøtter denne opfattelse.

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender)

Måneder
Aboriginere

Aboriginere er Australiens oprindelige folk. I 1700-tallet blev betegnelsen dannet ud fra latin ab origine, "fra begyndelsen" og betyder "oprindelige indbyggere".

Der var ca. 410.000 aboriginere i Australien (2001). Aboriginere har levet der i omkring 50.000 år. Tungepiercinger er en del af deres hellige ritualer. De skal gøre indtryk på de usynlige ånder. Piercinger var midlertidige og ikke smykker, og vi ved ikke, hvornår ritualet begyndte. Nogen mener, at de var nogle af de første i verden. De bruges også som overgangsritualer. Det er almindeligt, at unge mænd får en septum-piercing, som tegn på at de er blevet voksne. Nogle kvinder får samme piercing.

Ud over deres unikke kunst og udsmykning var deres livsstil enestående. Aboriginerne vandrede fra et område til et andet, når det første var "tømt" for kænguruer, øgler, fugle og rødder og planter. Nogle stammer brænder markerne af, så asken gøder, til de vender tilbage. De kan blive fra en uge til flere år i samme område.

Galleri

Se også 

 Boomerang – et australsk aboriginervåben.
 Svingtræ
 Bradshaws – oldtidshulemalerier fra det nordvestlige Australien.
 Ku-ring-gai Chase National Park - oldtidshelleristninger i New South Wales

Kilder 
 Aboriginal historie.

Australiens oprindelige folk
Norddeutscher Rundfunk

Norddeutscher Rundfunk (NDR) er en offentlig radio- og tv-station i Tyskland. NDR transmitteres i Nordtyskland og dækker delstaterne Hamborg, Niedersachsen, Slesvig-Holsten og Mecklenburg-Vorpommern. Hovedsædet ligger i Hamborg, i distriktet Eimsbüttels bydel Hamburg-Harvestehude.

NDR blev etableret i 1954 ved opsplitning af NWDR (Nordwestdeutscher Rundfunk) i NDR hhv. WDR (Westdeutscher Rundfunk). Den 1. april 1956 begyndte udsendelserne. NDR er medlem af ARD, en offentlig sammenslutning af radio- og tv-stationer i forbundsrepublikken Tyskland, og har cirka 3520 ansatte (pr. 31. december 2008)<ref>{{Cite web |url=http://www.ndr.de/unternehmen/organisation/faq/ndr286.html |title=im NDR. Wie viele Angestellte hat der NDR? |access-date=27. januar 2010 |archive-date=19. august 2010 |archive-url=https://web.archive.org/web/20100819221207/http://www.ndr.de/unternehmen/organisation/faq/ndr286.html |url-status=dead }}</ref>. NDR's tv-kanal startede den 4. januar 1965 som III. Fernsehprogramm der Nordkette hvilket senere blev til Nord 3 eller blot N3. I december 2001 blev navnet ændret til NDR Fernsehen, i kanallogoet og tv-programmer dog blot NDR.

I Hamborg har NDR to hovedadresser, tv-huset befinder sig i Hamburg-Lokstedt, mens radiohuset og administrationen ligger på Rothenbaumchaussee i Hamburg-Harvestehude. I delstatshovedstæderne Hannover, Kiel og Schwerin samt i Hamborg, har radio og tv desuden lokal repræsentation, hvor det primære formål er at producere regionalprogrammer til de respektive delstater. Desuden har NDR regionale studier og korrespondentkontorer flere steder inden for sit dækningsområde:

 Niedersachsen: Studier i Braunschweig, Göttingen, Lüneburg, Oldenburg (det næststørste radiohus efter Hannover) og Osnabrück; korrespondentkontorer i Lingen/Emsland, Otterndorf/Niederelbe, Esens/Ostfriesland, Vechta, Verden, Hameln/Weserbergland og Wilhelmshaven.
 Slesvig-Holsten: Studier i Flensborg, Heide, Lübeck og Norderstedt.
 Mecklenburg-Vorpommern: Studier i Greifswald, Neubrandenburg og Rostock.

NDR står for ARD's udenlandske studier i London, Stockholm, Beijing, Tokyo, Singapore og New Delhi. Desuden deltager NDR i ARD's hovedstadsstudie i Berlin, samt i ARD's studier i Moskva, Warszawa, Bruxelles, Washington D.C., New York City og Los Angeles.

I Hamburg-Lokstedt producerer nyhedsredaktionen ARD-aktuell nyhedsudsendelserne Tagesschau, Tagesthemen, Nachtmagazin, EinsExtra aktuell'' samt internetportalen tagesschau.de.

Eksterne henvisninger 
 NDR's websted (på tysk)

Referencer 

Telekommunikation
Radiostationer fra Tyskland
Tv-kanaler fra Tyskland
Etableret i 1954
Medievirksomheder fra Tyskland
Dhû l-Qa'da

Dhû al-qi'da eller dhu l-qi'da er den islamiske kalenders 11. måned. 

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender) 

Måneder
Dhû l-Hijja

Dhû al-Hijjah er den islamiske kalenders 12. og sidste måned. Dhû al-Hijjah er en meget hellig måned i den islamiske kalender, markeringen af afslutningen på året er en væsentlig begivenhed. Pilgrimsfærden Hadj finder sted i måneden. 

Den islamiske kalender følger månen og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Eksterne links 
 Islamic-Western Calendar Converter (Omregn dage til/fra den islamiske kalender) 

Måneder
Rose Red

Rose Red er en tv-serie skrevet af forfatteren Stephen King. Rose Red er produceret for og af den amerikanske tv-kanal ABC, som tidligere har produceret andre tv-serier over Stephen King-bøger bl.a. "It" (1990) og "Ondskabens hotel" (1997). 

Historien handler om det hjemsøgte hus Rose Red, som bliver undersøgt af Dr. Joyce Reardon og en gruppe af spirituelle medier.

Filmen blev præsenteret som baseret på virkelige hændelser. I forbindelse med filmen blev der udgivet en novelle kaldet The Diary of Ellen Rimbauer: My Life at Rose Red under pseydonymet Joyce Reardon, og det blev hævdet at det var Ellen Rimbauer's rigtige dagbog. Der bliver spekuleret i at Stephen King eller hans kone Tabitha King havde skrevet novellen, indtil Ridley Pearson blev afsløret som den rigtige forfatter. Novellen blev filmatiseret i maj 2003.

Filmen er udgivet på en 4 timer og 14 minutter lang DVD.

Handling 

Parapsykologen Dr. Joyce Reardon samler en gruppe spirituelle medier for at undersøge Rose Red Mansion. Den tidligere ejer Ellen Rimbauer forsvandt sporløst i huset, men hun var langt fra den eneste. Og udover forsvindingerne har Rose Red også flere dødsfald på samvittigheden. Det varer da heller ikke længe, før gruppen opdager at huset er vågnet.

Historien om Rimbauer-familien og Rose Red

I hendes introduktionstale på universitet, fortæller Joyce sin gruppe om Rose Red's historie.
Hun forklarer at konstruktionen af Rose Red begyndte i 1906, startet af John P. Rimbauer, som en bryllupsgave til hans kone.
Rimbauer var stifteren af Omicron Oil Company, det største olie selskab i USA indtil 1950. Samme år som hans kone Ellen Rimbauer forsvandt.

Problemerne med Rose Red startede allerede før huset blev bygget. Bygningsarbejderne arbejdede hårdt 24 i døgnet, alle ugens dage. Men det var ikke dét som var problemet. Selv før huset blev bygget, drev byggegrunden folk til vanvid.
En gruppeformand kaldet Harry Corbin skød og dræbte Rimbauer's formand. Corbin prøvede ikke på at flygte, han smed bare sit våben i sin bil og kørte ned på Seattle Saloon, hvor politiet fandt ham. Da han kom for retten, hævede han at han intet kunne huske mellem morgemaden og til han vågnede op i fængsel med en bule i sit hoved. Hverken dommeren eller juryen troede på ham og han fik 25 års fængsel. Harry Corbin var Rose Reds første mandlige offer.

Eksterne henvisninger
 

Amerikanske tv-serier fra 2000'erne
Film baseret på Stephen Kings bøger
Film om Hjemsøgte huse
EDEKA

Edeka-Gruppen er en købmandskæde med hovedsæde i Tyskland. Navnet er dannet som en forkortelse af udtrykket Einkaufsgenossenschaft der Deutschen Kolonialwarenhändler (Tyske Kolonialvarehandlendes Indkøbsfællesskab).

Kæden blev grundlagt i 1898 og dens ca. 250.000 ansatte omsatte i 2005 for ca. 38 milliarder €.

I Danmark har EDEKA tidligere drevet kæderne Aktiv Super, Merko, Focus og Complet. Desuden var EDEKA også partsindehavere af Rema 1000's kæder i Danmark. Dagrofa overtog i 2009 aktiviteterne i Edeka Danmark, og derefter blev EDEKA's butikker omdannet til SPAR og SuperBest.

Eksterne henvisninger 
 EDEKAs hjemmeside  

Etableret i 1898
Supermarkedskæder
Detailvirksomheder fra Tyskland